Azərbaycan Dövlət Dram Teatrı (Dərbənd)

Azərbaycan Dövlət Dram Teatrı () — Rusiya Federasiyasının Dağıstan Respublikasının Dərbənd şəhərində fəaliyyət göstərən teatr."Dərbənd şəhərində fəaliyyət göstərən Azərbaycan Dövlət Dram Teatrının binasının yenidən qurulması haqqında"  Azərbaycan Respublikası Prezidentinin 3 avqust 2015-ci il tarixli Sərəncamı. president.az, 03.08.2015 

Tarixi
XIX əsrin sonu – XX əsrin əvvəllərində həvəskar dərnək kimi fəaliyyətə başlayan Azərbaycan Dram Teatrı 1904-cü ildə rəsmi status, 1934-cü ildə dövlət teatrı statusu almışdır.

1944-cü ildə səhnə pərdələri müvəqqəti olsa da bağlanmış, lakin 1994-cü ildə yenidən teatr qapılarını tamaşaçılarının üzünə açmışdır.

Repertuarı
Azərbaycanın görkəmli mədəniyyət xadimlərindən Mirzə Fətəli Axundzadənin, Əbdürrəhim bəy Haqverdiyevin, Üzeyir bəy Hacıbəylinin, Cəfər Cabbarlının, Səməd Vurğunun və digər sənətkarların əsərlərinin teatrın səhnəsində işıq üzü görməsi ona müxtəlif regionlarda çoxsaylı pərəstişkarlar qazandırmışdır.

Binası
Teatrın yerləşdiyi binada şəraitin qənaətbəxş olmadığını, təchizatın müasir tələblərə cavab vermədiyini nəzərə alaraq Azərbaycan Respublikası Prezidentinin 3 avqust 2015-ci il tarixli Sərəncamı ilə Azərbaycan Dövlət Dram Teatrının binasının yenidən qurulması və təchizatı məqsədi ilə 2015-ci il dövlət büdcəsində nəzərdə tutulmuş Azərbaycan Respublikası Prezidentinin ehtiyat fondundan Azərbaycan Respublikasının Mədəniyyət və Turizm Nazirliyinə ilkin olaraq 5 milyon manat ayrılmışdır.

 Həmçinin bax 

 İrəvan Dövlət Azərbaycan Dram Teatrı

 İstinadlar 

Xarici keçidlər
 Azərbaycan Dövlət Dram Teatrının "Facebook" səhifəsi
 Səda - “Ac həriflər” fərqli təqdimatda (09.06.2016)
 Dərbənd Azərbaycan Dövlət Dram Teatrı Ac həriflərlə tamaşaçıların qarşısına çıxıb (Kepez Tv)

Kateqoriya:1904-cü ildə yarananlar
Kateqoriya:Dərbənd